**Ден на отворените врати за граждани и журналисти**

**в Съдебна палата град Козлодуй**

За реализиране на информационната кампания на Висш съдебен съвет „Ден на отворените врати” под надслов „Открито за съдебната власт“ в Районен съд и Районна прокуратура – Враца, ТО - Козлодуй, каним гражданите на 16.04.2025 година от 10.00 часа до 17.00 часа да посетят сградата на съдебната палата на адрес:

**град Козлодуй, ул.”Кирил и Методий” № 5.**

През този ден ще бъде осигурен достъп до деловодствата на съда и прокуратурата, Агенция по вписванията, служба „Призовки” и съдебните зали.

По желание може да се присъства на провежданите за деня съдебни процеси в присъствието на представители на Районна прокуратура – Враца, ТО - Козлодуй, адвокати и съдебни заседатели.

Надяваме се с провеждането на информационната кампания: „Ден на отворените врати” в Районен съд и Районна прокуратура – Враца, ТО - Козлодуй да допринесем за повишаване на правната култура на всички ни и за изграждане на доверие в работата на съдебната система.

По въпроси свързани с посочената инициатива, лица за контакти:

Районен съд град Козлодуй – Анджела Николова, тел.за контакти: 0973/80373

Районна прокуратура град Козлодуй – Дарина Маджарска, тел.за контакти: 0973/80089